CELEX: 32016R2129
Language: mt
Date: 2016-12-05 00:00:00
Title: Regolament ta' Implimentazzjoni tal-Kummissjoni (UE) 2016/2129 tal-5 ta' Diċembru 2016 li jemenda r-Regolament ta' Implimentazzjoni tal-Kummissjoni (UE) 2015/220 li jistabbilixxi r-regoli għall-applikazzjoni tar-Regolament tal-Kunsill (KE) Nru 1217/2009 li jistabbilixxi netwerk għall-ġbir ta' informazzjoni tal-kontabbiltà dwar id-dħul u l-operazzjoni kummerċjali ta' azjendi agrikoli fl-Unjoni Ewropea

6.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 331/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/2129
   tal-5 ta' Diċembru 2016
   li jemenda r-Regolament ta' Implimentazzjoni tal-Kummissjoni (UE) 2015/220 li jistabbilixxi r-regoli għall-applikazzjoni tar-Regolament tal-Kunsill (KE) Nru 1217/2009 li jistabbilixxi netwerk għall-ġbir ta' informazzjoni tal-kontabbiltà dwar id-dħul u l-operazzjoni kummerċjali ta' azjendi agrikoli fl-Unjoni Ewropea
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1217/2009 tat-30 ta' Novembru 2009 li jistabbilixxi netwerk għall-ġbir ta' informazzjoni tal-kontabbiltà dwar id-dħul u l-operazzjoni kummerċjali ta' azjendi agrikoli fl-Unjoni Ewropea (1), u b'mod partikolari l-Artikolu 5(1), l-Artikolu 5a(2) u (4), l-Artikolu 5b(7) it-tielet subparagrafu tal-Artikolu 8(3) tiegħu,
   Billi:
   
               (1)
            
            
               L-Anness I tar-Regolament ta' Implimentazzjoni tal-Kummissjoni (UE) 2015/220 (2) jistabbilixxi l-limiti tad-daqs ekonomiku għal kull Stat Membru. Peress li l-importanza ta' azjendi agrikoli akbar fl-istrutturi agrikoli fil-Bulgarija u fl-Awstrija qed tiżdied, huwa xieraq li jiżdied il-limitu tad-daqs ekonomiku għal dawn l-Istati Membri stipulati f'dak l-Anness.
            
         
               (2)
            
            
               L-Anness II tar-Regolament ta' Implimentazzjoni (UE) 2015/220 jistabbilixxi l-għadd ta' azjendi prospettanti għal kull Stat Membru u għal kull taqsima tan-Netwerk tad-Dejta tal-Kontabbiltà Agrikola (FADN). Minħabba bidliet strutturali fl-agrikoltura fil-Bulgarija, huwa xieraq li jiġi aġġustat kif xieraq l-għadd ta' azjendi prospettanti għal kull diviżjoni għal dak l-Istat Membru stabbilit f'dak l-Anness. Minħabba bidla strutturali fl-agrikoltura fid-Danimarka u fl-Awstrija li wasslet għal tnaqqis fl-għadd ta' azjendi agrikoli, jixraq li l-għadd ta' azjendi prospettanti għal dawk l-Istati Membri stabbiliti f'dak l-Anness jitnaqqas skont l-għadd totali attwali.
            
         
               (3)
            
            
               Fid-dawl tal-bidliet previsti f'dan ir-Regolament, il-Bulgarija, id-Danimarka u l-Awstrija għandhom jitħallew jeżaminaw il-pjanijiet tal-għażla rispettivi tagħhom għas-sena fiskali 2017.
            
         
               (4)
            
            
               Il-Parti B tal-Anness IV tar-Regolament ta' Implimentazzjoni (UE) 2015/220 tistabbilixxi l-korrispondenza bejn l-intestaturi tal-Istħarriġ tal-Istruttura tal-Farms (“FSS”) imsemmija fir-Regolament (KE) Nru 1166/2008 tal-Parlament Ewropew u tal-Kunsill (3) u l-prospett tal-biedja tal-FADN. Peress li l-ebda kalkolu tal-produzzjoni standard għal “Fniek oħra” m'huwa meħtieġ, huwa neċessarju aġġustament tal-korrispondenza bejn l-intestaturi tal-FSS u l-FADN billi titneħħa l-karatteristika msemmija.
            
         
               (5)
            
            
               L-Annessi VI, VII u VIII tar-Regolament ta' Implimentazzjoni (UE) 2015/220 jistabbilixxu l-metodu ta' kalkolu biex tiġi determinata l-produzzjoni standard, il-metodu li bih l-importanza tal-attivitajiet ta' qligħ tiġi stmata u l-forma u t-tfassil tal-prospett tal-biedja rispettivament. F'ġieħ iċ-ċarezza, dawk l-Annessi għandhom jipprovdu informazzjoni addizzjonali dwar ċerti struzzjonijiet u definizzjonijiet.
            
         
               (6)
            
            
               Għaldaqstant, jenħtieġ li r-Regolament ta' Implimentazzjoni (UE) 2015/220 jiġi emendat skont dan.
            
         
               (7)
            
            
               Il-miżuri previsti f'dan ir-Regolament huma konformi mal-opinjoni tal-Kumitat għan-Netwerk ta' Informazzjoni tal-Kontabilità Agrikola,
            
         ADOTTAT DAN IR-REGOLAMENT:
   Artikolu 1
   Ir-Regolament ta' Implimentazzjoni (UE) 2015/220 huwa emendat kif ġej:
   
               (1)
            
            
               Fl-Artikolu 3(2), jiżdied is-subparagrafu li ġej:
               “Il-Bulgarija, id-Danimarka u l-Awstrija għandhom jirrevedu l-pjanijiet tal-għażla rispettivi li nnotifikaw għas-sena fiskali 2017. Sal-31 ta' Marzu 2017, għandhom javżaw lill-Kummissjoni bil-pjanijiet tal-għażla rispettivi tagħhom għal dik is-sena fiskali.”
            
         
               (2)
            
            
               L-Annessi I, II, IV, V, VI, VII u VIII huma emendati skont l-Anness ta' dan ir-Regolament.
            
         Artikolu 2
   Dan ir-Regolament jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Jibda japplika mis-sena fiskali 2017.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta' Diċembru 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 328, 15.12.2009, p. 27.
   
      (2)  Ir-Regolament ta' Implimentazzjoni tal-Kummissjoni (UE) 2015/220 tat-3 ta' Frar 2015 li jistabbilixxi r-regoli għall-applikazzjoni tar-Regolament tal-Kunsill (KE) Nru 1217/2009 li jistabbilixxi netwerk għall-ġbir ta' informazzjoni tal-kontabbiltà dwar id-dħul u l-operazzjoni kummerċjali ta' azjendi agrikoli fl-Unjoni Ewropea (ĠU L 46, 19.2.2015, p. 1).
   
      (3)  Ir-Regolament (KE) Nru 1166/2008 tal-Parlament Ewropew u tal-Kunsill tad-19 ta' Novembru 2008 dwar stħarriġ ta' strutturi tal-impriżi agrikoli u stħarriġ dwar metodi ta' produzzjoni agrikola u li jħassar ir-Regolament tal-Kunsill (KEE) Nru 571/88 (ĠU L 321, 1.12.2008, p. 14).
   
      ANNESS
      L-Annessi I, II, IV, VI, VII u VIII tar-Regolament ta' Implimentazzjoni (UE) 2015/220 huma emendati kif ġej:
      
                  (1)
               
               
                  L-Anness I huwa emendat kif ġej:
                  
                              (a)
                           
                           
                              l-entrata li tikkonċerna l-Bulgarija tinbidel b'li ġej:
                              
                                          “Il-Bulgarija
                                       
                                       
                                          4 000 ”
                                       
                                    
                        
                              (b)
                           
                           
                              l-entrata li tikkonċerna l-Awstrija tinbidel b'li ġej:
                              
                                          “L-Awstrija
                                       
                                       
                                          15 000 ”
                                       
                                    
                        
            
                  (2)
               
               
                  L-Anness II huwa emendat kif ġej:
                  
                              (a)
                           
                           
                              l-entrata li tikkonċerna l-Bulgarija tinbidel b'li ġej:
                              
                                           
                                       
                                       
                                          “IL-BULGARIJA
                                       
                                       
                                           
                                       
                                    
                                          831
                                       
                                       
                                          Северозападен (Severozapaden)
                                       
                                       
                                          393
                                       
                                    
                                          832
                                       
                                       
                                          Северен централен (Severen tsentralen)
                                       
                                       
                                          377
                                       
                                    
                                          833
                                       
                                       
                                          Североизточен (Severoiztochen)
                                       
                                       
                                          347
                                       
                                    
                                          834
                                       
                                       
                                          Югозападен (Yugozapaden)
                                       
                                       
                                          222
                                       
                                    
                                          835
                                       
                                       
                                          Южен централен (Yuzhen tsentralen)
                                       
                                       
                                          482
                                       
                                    
                                          836
                                       
                                       
                                          Югоизточен (Yugoiztochen)
                                       
                                       
                                          381
                                       
                                    
                                          Total għall-Bulgarija
                                       
                                       
                                          2 202 ”
                                       
                                    
                        
                              (b)
                           
                           
                              l-entrata li tikkonċerna d-Danimarka tinbidel b'li ġej:
                              
                                          “370
                                       
                                       
                                          ID-DANIMARKA
                                       
                                       
                                          1 850 ”
                                       
                                    
                        
                              (c)
                           
                           
                              l-entrata li tikkonċerna l-Awstrija tinbidel b'li ġej:
                              
                                          “660
                                       
                                       
                                          L-AWSTRIJA
                                       
                                       
                                          1 800 ”
                                       
                                    
                        
            
                  (3)
               
               
                  Fl-Anness IV, Parti B, fit-tabella, l-entrata dwar il-kodiċi 3.06 jinbidel b'dan li ġej:
                  
                              “3.06
                           
                           
                              C_6
                           
                           
                              Fenkiet għat-tgħammir
                           
                           
                              
                                          610.
                                       
                                       
                                          Fenkiet għat-tgħammir”
                                       
                                    
                        
            
                  (4)
               
               
                  L-aħħar sentenza, tal-ewwel inċiż, tal-punt (b), tat-Taqsima 2, tal-Anness VI, hija sostitwita b'dan li ġej:
                  “Iż-żoni żvantaġġati u ż-żoni li jiffaċċjaw restrizzjonijiet naturali u restrizzjonijiet speċifiċi oħra mhumiex ikkunsidrati bħala unitajiet ġeografiċi.”
               
            
                  (5)
               
               
                  It-tieni sentenza tat-tielet paragrafu tal-parti A, tal-Anness VII hi mibdula b'li ġej:
                  “Il-produzzjoni tal-inbid u taż-żejt taż-żebbuġa huma meqjusa bħala attività agrikola jekk il-proporzjon mixtri ta' nbid jew żejt taż-żebbuġa ma jkunx sinifikanti.”
               
            
                  (6)
               
               
                  Fit-tabella D, tal-Anness VIII, id-deskrizzjoni tal-kategorija tal-entrata dwar il-kodiċi 7020 tinbidel b'dan li ġej:
                  “L-assi intanġibbli kollha l-oħrajn li ma jistgħux faċilment jiġu mixtrija jew mibjugħa (pereżempju softwer, liċenzji, eċċ.). L-intestatura għandha timtela, u l-ammonti rreġistrati huma soġġetti għad-deprezzament fil-kolonna DY.”